Diari Oficial de la Generalitat Valenciana


Sumari del DOGV 4900, del 10-12-2004 (2004/11317)

RESOLUCIÓ de 22 de novembre de 2004, del Rectorat de la Universitat de València, per la qual es convoca a concurs públic una plaça de becari d'investigació BI04-72, en el Departament de Medicina Preventiva i Salut Pública, Bromatologia, Toxicologia i Medicina Legal.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4900

Data del DOGV
:   10-12-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/11711


Data del document
:   22-11-2004

Organisme emissor
:   Universitat de València

Tipus de document
:   Resolució

Descriptors 

:   * tecnologia alimentària
    * assignació per estudis
    * metge
    * ajuda pública
    * farmacèutic
    * suport econòmic
    * química

RESOLUCIÓ de 22 de novembre de 2004, del Rectorat de la Universitat de València, per la qual es convoca a concurs públic una plaça de becari d'investigació BI04-72, en el Departament de Medicina Preventiva i Salut Pública, Bromatologia, Toxicologia i Medicina Legal. [2004/X11935]
  
Aquest rectorat, fent ús de les competències que li atribueix l'article 4t de l'Ordre ministerial de 27 de març de 1986, i segons que estableixen els estatuts d'aquesta universitat, convoca a concurs públic una plaça de becari d'investigació, d'acord amb les bases de la convocatòria següents:
  
1. Títol del projecte: Efecte hipolipemiant i seguretat d'ús dels fitosterols en relació amb la seua absorció i la possible mediació de gens candidats, dirigit per la professora Rosaura Farré Rovira, del Departament de Medicina Preventiva i Salut Pública, Bromatologia, Toxicologia i Medicina Legal de la Facultat de Farmàcia.
  
2. Nombre de places: 1.
  
3. Perfil de la beca
  
3.1 Requisits
  
3.1.1 Llicenciatura en Ciència i Tecnologia dels Aliments, Química, Farmàcia i Medicina.
  
3.1.2 Alumne de tercer cicle (o compromís de matricular-s'hi).
  
3.2. Mèrits que es valoraran:
  
- Coneixements del metabolisme lipídic i anàlisi de lípids.
  
3.3. Objectius del becari:
  
- Col·laborar en el projecte.
  
3.4. Condicions de la beca
  
3.4.1 Durada: 1 any.
  
3.4.2 Dotació: 1000 euros/mes bruts.
  
3.4.3 Incompatibilitat amb qualsevol altra beca o ajuda finançada amb fons públics o privats, així com amb qualsevol sou o salari, excepte els contractes derivats de l'aplicació de l'article 83 de la LOU.
  
3.4.4 Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la universitat.
  
3.4.5 El benefici d'aquesta beca podrà quedar sense efecte de no realitzar-se les aportacions econòmiques que, per projecte d'investigació, conveni o contracte amb la Universitat de València, donaren origen a aquesta convocatòria.
  
3.4.6 El gaudiment d'aquesta beca i/o d'altres de característiques anàlogues, no podrà superar els 48 mesos de duració total.
  
3.4.7 Igualment, la beca podrà quedar sense efecte per incompliment de les obligacions del becari, o per informe negatiu raonat del director de la beca.
  
3.4.7 La presentació de sol·licitud per a la concessió de la beca implicarà la total acceptació de les bases d'aquesta convocatòria per part del sol·licitant.
  
4. Documentació
  
Instància, certificat acadèmic detallat i currículum amb fotocòpia que justifique l'adequació al perfil proposat i els mèrits aportats. Els sol·licitants podran recuperar els documents originals presentats amb les sol·licituds desestimades transcorregudes tres mesos des de la resolució de la convocatòria. Una vegada conclòs aquest termini seran destruïts.
  
5. Termini de presentació de sol·licituds
  
Les sol·licituds s'hauran de presentar en el registre general o registres auxiliars de la Universitat de València, o per qualsevol dels mitjans previstos en l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, durant els 10 dies hàbils següents a la data de publicació d'aquesta convocatòria, adreçades al Vicerectorat d'Investigació.
  
6. Procediment de selecció
  
Les sol·licituds seran avaluades per un tribunal delegat a l'efecte per la comissió d'investigació, segons el Reglament per a la Selecció de Becaris d'Investigació de la Universitat de València a càrrec de projectes d'investigació, aprovat per la Junta de Govern d'aquesta universitat el 28 de maig de 1993. Les decisions de caràcter científic no podran ser recorregudes.
  
7. Informació
  
Per a qualsevol informació sobre requisits i documentació, cal adreçar-se al Negociat d'Investigació de la Universitat de València.
  
Contra aquesta resolució, que posa fi a la via administrativa, és podrà presentar un recurs contenciós administratiu davant el Tribunal Superior de Justícia de la Comunitat Valenciana, segons estableix l'article 110.3 de la Llei 30/1992, de Règim Jurídic dels Administracions Publiques i del Procediment Administratiu Comú, en el termini de dos mesos comptats a partir de l'endemà de la publicació.
  
València, 22 de novembre de 2004.- La vicerectora d'Investigació: Maria Josep Cuenca.